# NAUNAIJAUTIT

Ungahiktumin Havaaniktitinirmun Maliruagahaq (RHP) tadjakaffuk maliruagahaq uqautigijaangani aghuungnaqtut aktilaangit ajuqhautit hapkunani GNkuni. Una RHP tunihijuq havaaniktitinirmun havaktighanik havagiangini ungahiktumin hilataani aviktuqhimajup nunanni tadjakaffuk (kikliqaqtuq) pihimajuq. Pijaarnirit kikliqaqtut taijauhimajunun ajungnaqtunun-havaktighaqhiunirmun havaaghat ukualu Maligaliqijit angirutainik pijariaqaqtut tuhaqtitaangini havaaghat ungahiktumin havaaghat.

Una titiraq tunihijuq auladjutinun maligakhanik ikajuutikhat atulirniranun RHP. Naunaijaqtait aalakiit havauhiit ukualu ikajuutit tapkua atuqtaujut pijaanrini havaaghat ungahiktumin havaktughaqhiunirmun, havaktinun angiqtaujut havaaghanun titirarianginilu kitut kiklighait qanuriniillu havaaghat havaktit havaaniktitiaujut ataani haffuma RHP. Naunaijaqhugillu atuqtaujut ikajuutit ikajuutighait havagviit pidjutigijaangini havaaniktitaujut ungahiktukkut ihuaqhaqtauhimajut.

Hapkuat maliktakhat nutannguqtiqtauniaqtut pijariaqaqqata, havaktautitlugu aallanguqqata imaaluuniit nutaat atuqtakhat havaktaukpata imaalu atuqtauliktun.

# NAUNAIJAUTIT

Pidjutigijaa atulirnirmun una RHP, hapkua naunaijautit atungniaqtut:

**Havagvik** – naunaijautaa havagvik unaluuniin timia GNkut, uumani Atugahani A haffumani

*Kavamatkunni Havaktinut Maligaq.*

**Ministap Tuglia** – Ministaup Tuglia havagviani, Atanilluaq Havakti unaluuniin Angijuqaangujuq kavamatkut timiinun inukluuniin Minista munaqhijuq hapkuninga *Kavamatkunni Havaktinut Maligaanik* tikuaqhijaaqtuq Ministamun Tugliunikkut.

**Pijaaqtut Havaaghat** – naunaijautaa havaaq tapkua Maligaliuqtit angiqtaat ungahiktukkut havaktitinirmun.

**Ajungnaqtut Havaktighaqhiunirmun** – naunaijautaa havaktuqangituq ajungnautikkut akitaqutautit(s) itquumajumik ajungnaqtuq havaktighaqhiuriamik ajuittiaqhimajumik havaktughamik.

**Nunagijaujuq** – naunaijautaa nunallaaq tikuaqtaujuq havaaghamun malikhugu GNkut qanuriningagut idjuhia atuqtaujullu maniktigullu nuutirinirmun havauhiq.

**Havaaq** – naunaijautaa kitunun havaaghanun angiqtaujut havaaghap naunaijautaa sainiqtaujut havaktighaqhiuqtunin havagvingnin/timianin havaktighaqlu uvalu naunaijaqtaujuq aalangajuq havaaghap napaa.

**Ungahiktukkut Havaaniktitaujut** – naunaijautaa havaaniktitaujuq havaktughaq hilataani GNkut havagviani pijariiqhimajuq havaaghaq.

**Ungahiktumin Havangnirmun Angirut** – naunaijautaa havaakkut katulaak, sainiqtaujuq havaktighamin, atangujamin, unalu tugliq atangujaq tikuaqtaujuqluuniin, tamna ataniudjutiqaqtuq naunaijautainik tungahiktumin havangnirmun havaaghakkut katulaak.

**Ungahiktukkut Havangniq** – naunaijautaa havakti havaktait havaaghat najugaani aalani ukuangungitut tikuaqtauhimajuni GNkut havagviini (imaa., GN havagviini, GNkut igluqpaani) imaa havagaanginaqtukkut (imaa. tadjakaffuungituq tuhaqtitinikkut ukualuuniin ungahiktukkut havangniq). Tapkuat ungahiktukkut havaaghanun najugait ilaujut havaktup igluani aalaniluuniin najugaqaqtut Nunavunmi hiltaaniluuniin aviktuqhimajup.

**Taijauhimajut Havaaghat** – naunaijautaa ajuittiaqhimajut havaaghait tapkua pijariaqaqtut taijauhimajunik naunaitkutiqaqtunik havagiamingni ilaujut kituni maligaliqinirmun, maniliqinirmun, nalunaqtuliqinirmun, havautiliqinirmun, napaqtirinirmun havaaghat, hananikkullu.

# PITTAAQTUT HAVAAKHAT

Havagvia Havaktuliqijitkut (HR) havaktait maligahat qanuriniinun ikajuutighat havagvingnun naunaijaijaangini qanuriniit havaaghat tapkua ihuaqhariaingini ungahiktukkut havaktughaqhiunirmun. Hapkua maligahat qanuriniit atuqtauniaqtut HRkunin humi pinirmun havagviitigut apirhuutit Ihumaliurutinun havaktit havaaghainun ataani ukua RHPkut.

## Hivunighaliurutinun Qanuriniit

Taimaali, ihumagijaujughat pijaarnirmun hilataani aviktuqhimajup ungahiktukkut havaktighaqhiunirmun, havaaghat ihuaqtughat hapkununga qanuriniinun:

* + Ajuittiarnirmun aktilaangit (talvuuna GNkut havaaghatigut qanuriniit);
  + Pidjutiqaqtuq anginirhakkut tijauhimajunik ilihimanirmik;
  + Pijariaqaqtuq ajuittiaqhimajumik tikuaqhiniq /ilihaqjuumirnirmunluuniin naunaitkutaqaqtut (ilangit pijaujaaqtut ihumagijaunirit havaaghanun tapkua pijariaqaqtut piqaqlutik haffuminga bachelor naunaitkutaanik anginirhakkut aijauhimajuq ilihaqjuumirnirmun ilihautit, imaatun: qaritaujakkut nalunaqtuliqtutit, nalunaqtulirinirmun, unaluuniin imaliqinirmun.);
  + Aalangajuq havagvingmun (ilangit pijaujaaqtut ihumagijaujut humi ajuittiarnirmun tikuaqtaujut pijaghaqaqtut, imaatun: maniliqinirmun, hananirmun, napaqtirnirmun havaaghat, maligaliqinirmun ukualuuniin aghuungnaqtunik maliruagahanun havaaghat);
  + Munaqhingituq havaktinik;
  + Aghuraaluk ataani-kivgaqtuijut Inuinnarnin; uvalu,
  + Ajungnaqtut havaktighaqhiuqtut (imaa kinguani ihuaqtumik aghuurutit havaktaujut havaktunun havaamun, Nunavunmi).

Ilaliutihimajut, havaaghaq ihuaqtughaq ihuarniranunlu ungahiktukkut havaaghaq. Qanuriniit huuq havaaghaq ihualimaituq ilaujut:

* + Havaaghaq tunihijuq upautijunun kivgaqtungnirmun inungnun;
  + Havaaghaq pijariaqaqtut pijaarnirmun/atungniranun GNkut igluqpanik, tamajainik, ukualu aadjikiivjat tapkua najugaqaqtut Nunavunmi;
  + Havaaghaq pijariaqaqtuq pihimanirmun iqaijarnikkut aadjiliuqhimajunik hiamitigahaungitunik titiqqanik uvalu/uvaluuniin munarijaujut inuup kangiqhidjutait;
  + Havaaghaq ilauqatigiigutiqaqtuq Nunavunmun-pihimajunik tigumidjutiqaqtunik katimajiit katimaqataaqtut (imaa. nutaqqat/inulramiit, aalallut qajangnautiqaqtut katimajut, DIOs, IPGs, aalallu katimajiit);
  + GN-kut akiliqhiniaqtut angijumik uvalu ihuangitunik akiinik qakugungugaangat pidjutigiblugu havaaq najugaa hilataani nunavut; unalu,
  + Qujaginaq aalat pidjutaujut tapkua anginirhakkut qajangnautit havagvingmun ukualuuniin GNkunun.

GNkut havaangit Atangujaqarvingmi, Angajughiit atangujat, Qitqani atangujat, Laisiqaqtut ajuittiaqhimajut, Titiqiqinirmunlu Ikajuutit qanuriniit pijaulimaitut ihumagijaulutik hilataani aviktuqhimajup ungahiktukkut havaaniktitinirmun.

# TITIRAQHIMAJUT ANGIQTAUHIMAJUT HAVAAGHAT

Ukua**Titiraqhimajut Taijauhimajut Havaaghanun Angirutit Ungahiktumin Havaaniktitinirmun** (titiraqhimajut) iluaniitut havaaghat tapkua Maligaliuqtit angiqhimajait pijaaqtut ungahiktumin havaaniktitinirmun. Havagviit havaktuqarumajun havaaghamun Titiraqhimajunin pijaaqtut maliklugit Titiraqhimajut 6 hapkunani maligahani.

# APIRHUUTIT ILALIUTINIRMUN HAVAAGHAT TITIQQANUN

Havagviit apirhijaaqtut ilaliutilugit havaaghaq(hat) ilaliutilugit Titirainun Taijauhimajut Havaaghat Angiqtauhimajut Ungahiktumin Havaktitinirmun. Apirhuutit havaktaujughat haffumuuna Apirhuutit Ihumaliurutinun (RFD) hapkua Maligaliuqtit ihumaliurutigijaghaa. Havagviit tujuqtaaqtaat atauhiq RFD amigaitunun havaaghanun, tunihilutik takunaqtunik ukualu ikajuutit ilaulugit haffumunga RFD makpiraanun atautinun havaaghanun apirhuutit ungahiktumin hvaaniktitinirmun.

Una RFD imaitughaq:

* + Tunihilutik kangiqhidjutinik mighaanun havaaghap (imaa. havaaghap atia, napaa, nunallaaq, havagvia, uniudjutinun havauhighaa);
  + Naittumik hunat havaaghap havauhighaa (imaa. havaaghat munarijaghallu);
  + Naunaijaqlugit qanuq havaaghat ihuaqtut qanuriniinun haffumunga "taijauhimajuq" havaaghaq (Titiraqhimajumi 3mi maligahani);
  + Naunaijaqlugit qanganuaq havaktughaqhiunirmun aghuurutit, ukualu qujaginaq havaaghanun naunaitkutit ihumagijaujut uvalu/uvaluuniin pihimanirmun ajuqhautit tapkua pidjutiqaqtut haffumunga havaaghamun imaitut "ajungnaqtut havaktighaqhiunirmun";
  + Naunaijaqlugit qujaginaq iluani ukualu inungnun hulaqutit/qajangnautit ilaujut havaktighaqhiunirmun havaaghamun ungahiktumin.

Ilaujuq haffumunga RFDmun titiqqat, havagviup tujuqtaghaillu:

* + tadja havaaghap naunaijautaa:ukualu
  + ihuaqhidjutighamik ttitirarmik.

Una RFDmun titirait sainiqtauhimajughat tamangnin havagviup Tugliq Atangujaq unalu Ministap tujuqtauluni qaritaujakkut haffumanga Tuglirmin Atangujamin haffumunga Tuglirmun Ministaanun Havaktuliqijitkut.

Aadjikutaanik ihivriurutinun havauhiinun havaktaujut Tikuarnirmun, HRkut iniqtirniaqtaa naunaijautait hapkua RFD tunilugillu ukununga Kavamaliqiyitkunun (EIA) Maligaliuqtit Titiraqtia uqaudjijaatigut/pitqujaujut. HRkut havagviit kangiqhipkaqhimaniaqtait qanuriniinik ukua RFD ihivriurutainun tujuqlugillu hapkununga EIA uqautiginiaqtait ihumaaluutiqaqqata pidjutaunianiranun havaaghap pitqujaungidjutait angiqlugit.

Imaitpata RFD angiqtaujut Maligaliuqtinin, havaaghaq(hat) ilaliutaujauniaqtut Titiraqhimajunun Taijauhimajut Havaaghat Angiqtauhimajut Ungahiktumin Havaktighaqhiunirmun ukualu havagviit aularutilugit havaktighaqhiunirmun havauhiit malikhugit hapkua maligahat.

Qakunguraangat, HRkut aulrutiniaqtut piumanirmun havagviit tujuqlugit titiraqhimajut havaaghat tapkua takujumajait ihumagijaulutik Titiraqhimajunun havaklugillu ihivriurutit uvalu katitiqhimajut RFD Maligaliuqtinun.

# HAVAKTUGHAQHIURUTIT HAVAAGHANUN IMAA "UNGAHIKTUMIN HAVAKTUGHAQ"

## Akiraqtuinikkut Havauhiit

Una RHP atuqtaujughaq haffumunga akiraqtuinikkut havaktughaqhiunirmun.

Una maliruagahaq atuqtaujaaqtut havaktughaqhiunirmun akiraqtuinikkut tikuaqhinikkut (imaa. havakaffuktughamik, himautighamik, tikuaqtuinikkut, nuutiqhimajullu havaaghat). Hivajaqlugit HRkut kangiqhidjutinun havauhiinun ilaujut akiraqtuutiqangitunun tikuaqhidjutinun.

## Kikliqaqtut Havaaghat

Havaktit havaaniktitaujut ataani uuma RHP kitut piumajut havaklutik ungahiktukkut tunijauniaqtut kikliqaqtunik havaaghanik. Kiklighaqaqtut kikliit kitunun havaaghanun tunijaulutik ungahiktumin havaaniktitinirmun hivitunia pingahut ukiut.

## Ilaungittuq Kikliqaqtut Havaktut

Akimajuq havaktughaq piumagumi havakluni Nunavunmi hamanga tikuaqtauhimajuni GNkut havagviini havangiluni ungahiktumin, pijaaqtut tunijaulutik havagaanginarnirmun havaaghanik havaaghami inmi nunamingni. Nuutirnirmun ikajuutit pijaaqtut kihimi aalangutirnirmun havaaghap ihuaqhaidjutait havaktulutik qakugu (imaa. havaaniktuq aalanguqtirilimaituq hamunga ungahiktumin havangnirmun).

## Tadja GNkut Havaktiit

Tadja GN-kuni havaktiit uuktuinnariaqaqtut imaa "ungahiktumin havaaniktitaunirmun" akiraqtuutainun. Kihimi, havaaghaq tunijaujuq kikliqaniaqtuq havaaghaq (pidjutiqalimaituq) ukualu GNkut havalimaitait qujaginaq nuutirnirmun akiit.

Una GNkuni havakti kitut akimajuq havaktughaq haffumunga "ungahiktumin havaaniktitaujuq" akiraqtuutaani piumajuqlu havakluni ungahiktumin (imaa, tikuaqtaunginikkut GNkut havagviini) tunijauniaqtuq kikliqaqtumik havaaghamik. Pijaghat havagiangini nuutirutait havaaghap piinalimaituq (imaa. ukua GNkut pihimalimaitait /angiqlugit aadjiliuqtaaqtut havaaghat havaktimun nunguniani kiklia).

Una RHP havauhiungituq uqautigijaangani tadja havaktip apiqutait ungahiktukkut (ungahiktumin havaktuq) ihuaqhaidjutainun.

## Havaaghap Najugaa

Una RHP imaituq tadjakaffuk havaktitinirmun aktilaaqaqtuq havauhiungituq havagaanginirnirmun nuutirnirmun havaaghaq aalamun Nunavunmi nunallaamun nuutiqluguluuniin hilataanun aviktuqhimajup. Ataani haffuma RHP, najugaa nunallaami havaaghaq aalangulimaituq. Akimajuq havaktughaq piumagumi havakluni ungahiktumin, nunallaanga havaamun aalanguqtuq kiklighaa tikitpat unaluuniin havaaghaq havaktuiqqat.

Havagaanginaqtut nuutirutait hapkua GNkut havaaghait pidjutaujut ataani Kavamatkut Timiita Maliruagahaini.

## Havaamut Qanuriliurutighainun Apirhuutit

Havaamut Qanuriliurutighainun Apirhuutit (JAR) havaktitijaangani ataani uuma RHP tujuqtaulutik kinugani havaaghaq angiqtaukpat ungahiktumin havaktitinirmun hapkunanga Maligaliuqtinin uvalu Titiqqaniituq.. Pihimajaangani ihuarnikkut, havagviit tujuqtagharaluangit JAR havaaghanun qilamik upalungaiqhimajut nuitilugit akiraqtuutighat.

Humi tujuliqata JAR tuhaqtidjutinun ataani uuma RHP, nunamingni nunallaat havaaghamun ilijaujughaq uvunga Qiuqutaanun 11 (Havaaghap Nunallaanga). Una JAR naunaijaqhimajaghaat havaaghaq ihumagijauluni ataani uuma RHP ilaujughallu misitat napait ubluillu.

## Havaap Naunaijautaa / Havagviup Naunaitkutaa

Tujuliqtilugu una JAR, nunamini nunallaami havaaghaq takunaqtughaq havaaghap naunaijautaani ukunanilu havagviit naunaitkutaani. Naunaitkutiqangitut ungahiktumin havaaniktitinirmun pijariaqanirmun havaaghat naunaijautainik havagviiluuniin naunaitkutaini.

Pijariaqaqqat havaaghamun, havagviup naunaijattiaqhimajumik naunaijaqtagharaluangit pijaghat havaakkut tingminirmun havaaghat naunaitkutaani.

## Tutqighidjutait Havaaghat imaa “Ajungnaqtut Havaktighaqhiunirmun”

Ministat angiqagit ungahiktumin havatiningnirmun pijaujhimajuq uvani Tattiarnaqhilirvia 12, 2023, HRkut tutqigharniaqtaat tapkua havaaghat ihumagijaujut “ajungnaqtut havaktighaqhiunirmun” hivuani aularutitinagu havaktughaqhiunirmun havauhia.

Ministat angiqagu ungahiktumin havaktighaqhiunirmun pijaukpata kinguani Tattiarnaqhilirvia 12, 2023, una atugahaq pijariaqangituq, taimaali HRkut tutqighariiqmagu havaaghaq ajungnaqtuq havaktighaqhiuriami.

## Thaqtidjutit

Piniranun Havaaghap Naunaijautaata Qanuriniit titiqqat, havaktighaqhiunirmun Havagvia (HQ) unaluuniin Aviktungniini Havaktighaqhiunirmun Havagvia ukua HRkut (atautimun naunaijautait imaa Havaktighaqhiuqtit tamaani ilangani hapkua maligahat) havangniaqtait havaktighaqhiunirmun havauhiit.

Havaaghaq tuhaqtidjutingnungaqtuq ataani ukua RHP tuhaqtitaujughaq nunallaami imaalu tuhaqtidjutini imaa “pijaaqtuq ungahiktumin havangnirmik”.

Havaaghaq tuhaqtitaujuq ataani ukua RHP tuhaqtidjutiniiluni kikliqaqtumik iliuragaungiluni imaa “angmaumajuq havaktighanikpat.”

## Havaktinut Iglukhat

Taimaali, pidjutaujuq maliruagahanun pittailiniq havangnirmun ilaliutihimajut aghuurutit kikliqaqtunun havaktit iglughainik nunallaani, havaaghat tuhaqtitaujut ataani ukua RHP pilimaitut nuutiqtaulutik (piqangitut”) havaktit iglughainik.

## Hivuliujut Havaktilluaqtaujakhanun

Hivuliujut Havaktilluaqtaujakhanun Maliruagahat atuqtauniaqtut tamainun havaktighaqhiurutinun hulidjutinun havaktaujut ataanu ukua NWHP.

## Ihivriurutait Uuktuqtut

Hivuani havaktinagit apirhuidjutit havauhiit, uuktuqtut kitut pidjutiqaqtut ihivriuqhinirmun pijaghanun hivajaqtauniaqtut pinaagini inmi kangiqhinirmun ukua RHP tutqighilugillu inmi piumanirmun aulahimaaqtumik apirhuutit havauhiitigut.

## Havaamik Tunihiniq

Titiraqhimajuq Tunihinirmun ungahiktumin havaktitiniqmik iluaniituqaqtuq maligahanik tapkua kitunun havaaniktunun ataani ukua RHP ukualu havangniq ungahiktumin.

## Ungahiktukkut Havangnirmun Angirutit

Hivuani havaliqtinagu ubluata havalirvighaani, tamaita ungahiktumin havaaniktitaujut pijariaqaqtut sainiqlugit maliklugillu Ungahiktumin Havaaniktitinirmun Angirutit tapkua iluaniituqaqtut kitut kiklighait qanuriniinlu havaaghat ilaujut ungahiktumin havangnirmun.

Ungahiktumin havaaniktitiniq pijaghaqaqtuqlu maliklugit tamaita GNkut maliruagahait havauhiillu tapkua atuqtauniaqtut havaktit havaktut tikuaqtauhimajuni GNkut havagviini havaami nunamingni nunallaami.

## Najugaa Havaap

Ungahiktumin havaaniktitiniq pijariaqaqtuq naunaijaqlugit inmi tikuarutit ungahiktumin havaktitaunirmun najugait (najugait) havaaniktitaunirmun Ungahiktumin Havangnirmun Angirutit.

Ungahiktumin havaaniktitauniq havanginiaqtut ungahiktumin hilataani Kanadap.

## ikaarniit Havagvikhangit

Maligahatigut, havakti havaaniktuq ataani uuma maliruagahap niriuktaujuq havakluni atuqtaujutigut GNkut havangnirmun ikaarnirni (imaa. 37.5 ikaarniit havainirmi, hamanga 08:30 hamunga 17:00 kitunin Nunavut-ubluqhiutaitigut). Qujaginaq hulidjutit (ilaujut havangnirmun ikaarnirit tapkua pidjutiqaqtut hilataani Nunavut ubluqhiutaanun) pijariaqaqtut naunaijaqlugit imaa havakti angiqtaujughaq titiraqhimajunun Ungahiktumin Havaaniktitinirmun Angirutit.

# QULARNAIJAUTIT, IKAJUUTIT, UKUALU HAVAKTIT IGLUGHAIT

## Akiliuhianun Titiqiqiniq

Nutaaq havakti havaaniktitiaujuq havakluni ungahiktumin ataani ukua RHP kitu havaktuq hilataani Nunavut havaaniktup aulrutaa akiliuhianga Atugahaq 1 havaaghap akiliuhiaghaagut akitutilaanga unaluuniin 80% akiliuhiaghaa pijariaqaqqat.

Una GNkut havaktia havaaniktitaujuq ungahiktumin havangnikkut ataani ukua RHP uvalu havaktitaujuq hilataani Nunavut havaktitauniaqtuq atugahakkut akiliuhiaghaa havaaghamun pusatiitigut akiliuhiaghait havaaghamun qanitqianganun (aadjikutaanunluuniin) kihimi ikitqiangungituq inmi kinguani akiliuhianginin.

## Nunavut Ukiuqtaqtumi Ikajuutit

Havaktit havaaniktitaujuq ungahiktumin havangnirmun ataani ukua RHP uvalu kitu havaktuq hilataani Nunavutand pilimaituq haffuminga Nunavut Ukiuqtaqtumi Ikajuutinik (NNA)

Havakti havaktuq ungahiktumin Nunavunmi pijaaqtuq haffuminga NNA pijaaqtumun nunallaami havagviani.

## Nunavunmi Iglumiutat Ikajuutait

Nunavunmi Iglumiutat Ikajuutait (NHA), ukualuuniin qujaginaq aala ikajuutit tapkua atuqtaujut aviktuqhimajumi havaktinun (imaa. ikajuutit ilaujut unaqaqtut Nunavunmi) pijaungitut ungahiktumin havaktunun hilataani aviktuqhimajup.

## Nuutitirutit

Nuutirinirmun ikajuutiqangitut piinarialingnik havaktinun havaktitaujunun ataani Ungahiktumin Havaktitinirmun Maliruagahani kitut piumajut havaklutik ungahiktumin. Angnirhakkut naunaijautikkut, una GNkut havaktia uukturumi havaaniktitaujuqlu havaaghamun tuhaqtidjutini ataani ukua RHP uvalu piumajuq havakluni ungahiktumin najugaani hilataani inmi nunallaamingnin, pilimaitut nuutirinirmun ikajuutinik akiliqtaulutiklu qujaginaq ilaujunun nuutirinirmun akiligahanik.

## Havaktinut Iglukhat

Ukua GNkut pilimaitut “pihimalugu” havaktit igluhainik hapkununga GNkuni havaktunun kikliqaqtunik havaaqatut imaa ungahiktumin havaktitaunirmun hilataani inmi nunallaamingni/havaakkut.

# HAVAGVIITA MUNARIJAGHAIT

nakuunikkut ungahiktumin havaktughaqhiunirmun ihuaqhaidjutait anginihakkut ilaujut havaktighaqhiuqtut havagviit ukualu kitunun, havaaghap atangujaanun. Atangujaq pihimajughaugaluaq, mikinirhakkut, tapkua aularutighaa ublua (unaluuniin aulaqtinianin):

* + Tamaita ihariagijaujut tamajat aquiqtuqtaujut uvalu tuniuqhaktaujut Havaktimun (imaa qaritaujat, qaritaujaliqtut, naqitautait, piksaliut, hiutirmiat tuhaadjutit, aadjiliurut);
  + Havaktip ihuaqtumik ihuaqhaqtait tamajat;
  + Havaktip pijaaqtaa GNkut qaritaujaliqivia;
  + Pijariaqaqtut qaritaujaliqutit iliuraqtaujut;
  + Qujaginaq ihariagijaujut titiqqat piinarialgit;
  + Havakttit tunijaulutik tigumiamik hiavajaunmik;
  + Upalungaijautaita kiklighait atuqtaulutik havaktughamun kangiqhidjutillu;
  + Havakti pijaaliqluni ilaunirmunlu katimadjutini ilihaidjutinunlu pijaghat havagiangini havaaghat.

Atangujaq havarijaa havaqatigiingnirmun atautimun havaktimun pittiarnikkut GNkut havauhirmun auladjutaanun. Kangiqhitiarumaguvin haffuma havauhiagut paqinaqtut uvani Atugahami 316 hamani Havaktuliqijitkut Makpiraangani (Havauhirmun Munaridjutainun Auladjutit).

# HIMMAUTAULANGNIRMUN HAVAAGHAT

Maligahanun pihimanirmunlu ihumagijaunun maliruagahamun, havakti havaaniktitaujuq ataani ukua RHP pilimaituq himautauluni havaaghanun.

# HAVAKTIP HAVAUHIANUN NIRIUKTAUJUT

Havakti niriuktaujuq pihimalugu addjikutaa aktilaanga havangnirit havaaghallu qanuriniit havaktiluni ungahiktumin hunat pijariaqaqtut humi havaktilugit tikuaqtauhimajuni "GNkut havagviini..

# KANGIQHIDJUTIT QARITAUJALIQINIMRUN

Atan'ngujap munarijaghait pihimalugit tapkua havakti tunijaujuq ihariagijaujunik GNkunin tunijauhimajuq tamajat havagiangini inmi havaaghatik.

Nunalingni Kavamatkunillu Pivikhaqautikkut (CGS) pihimaniaqtut piqaqtut amigaitunik tamajanik qaritaujat aalallu ikajuutaujut ITkut tamajait tujuqtaqlugit ihuaqtumik, hivuani havaktip aularutighaanun ubluani. Ajungnaitumik atulirniranun una maliruagahaq, pitqujaujut tapkua CGSkut tunihilutik havagvingnun naunaijautinik atugahanun ITkut tamajait pijariaqaqtut havaktimin havaktumun ungahiktumin.

CGS Helpdesk ikajuqtaaqtut piinarialgit havaktinun havaktut ungahiktumin ataani uuma maliruagahap.

# AANNIAQTAILINIRMUN QAJANGNAUTINUNLU

Ungahiktumin Havangnirmun Aanniaqtailinirmun ukualu Qajangnautit-Inmikkut Naunaijainirmun Titiqqat piinarialgit ikajuutighat tunihijaami maligahanik havaktinun kitut havaaqaqtut pihimajaangini inmi tikuaqtauhimajut ungahiktumin havaktut qajangnaitut ihuaqtullu qaritaujaliqtutit.

# HAVAATIGUT TINGMIDJUTIT

Havagviup havaarijait akiliqtuqlugit havaaghakkut tingmidjutit akiit malikhugu GNkut maligahait qanuriniillu havaaghat ukualu havaatigut tingmidjutinun akiit.

# ILIHAIDJUTIT AALALLU IKAJUUTIT

Havagiva Havaktuliqijitkut (Kavamatkut Ilihaidjutinun Havagvia ukualu Sivumuaqatigiit Havagvia) tunihijut aalakiinik ilihaidjutinik havaaghanun ajyuittiaqtununlu pivalliadjutinik pinahuarutit GNkut havaktiinun. Hapkua pinahuarutit aghuurutiqaqtut qaritauja[ titiraqvigut (Kavamatkut Tuhaqtidjutaini), ukua GNkut Ilihaidjutinun Tatqirhiutaini ukualu havagviitigut Havaktuliqijirkut Tutqighaijiit. Ilangit ilihaidjutit piinarialgit haffumuunga MS Teamstigut (aadjiliuruminaqtullu tungaviit) iniqtiqtaaqtut ungahiktukkut.

# ANGIRUTIQAQTUT UKUALU NAUNAITKUTIGHANUNLU

* + Ungahiktumin Havaktitinirmun Maliragahat
  + Titiraqhimajut Taijauhimayut Havaaghat Angiqtauhimajut Ungahiktumin Havaaniktitijunun
  + Ungahiktumin Havaktitinirmun Angirutinun (atugahat)
  + Ungahiktumin Havaktunun Aanniaqtailinirmun ukualu Qajangnautinun Ihivriurutit titiraqhimajut

# UQARVIKHAT

Kangiqhidjutainun hapkua RHP uuktuutainunlu, hivajaqlugit Havagvia Havaktuliqijitkut:

Aulapkaiji, Havaktikhaqhiurnikkut 867-975-6223

UNALUUNIIN

Aulapkaiji, Aviktungniini Hvaktighaqhiuqtit 867-645-8062